สรุปภาวะตลาดต่างประเทศ ประจำวันที่ 30 ส.ค. 2564
สรุปภาวะตลาดต่างประเทศ ประจำวันที่ 30 ส.ค. 2564
31 ส.ค. 2564

ดัชนีดาวโจนส์ตลาดหุ้นนิวยอร์กปิดลบเมื่อคืนนี้ (30 ส.ค.) โดยได้รับแรงกดดันจากการร่วงลงของหุ้นกลุ่มธนาคารและกลุ่มพลังงาน อย่างไรก็ดี ดัชนี S&amp;P500 และ Nasdaq ปิดทำนิวไฮติดต่อกันเป็นวันที่ 5 เนื่องจากนักลงทุนยังคงขานรับถ้อยแถลงของนายเจอโรม พาวเวล ประธานธนาคารกลางสหรัฐ (เฟด) ที่ยืนยันว่า เฟดจะไม่รีบปรับขึ้นอัตราดอกเบี้ย ขณะเดียวกันนักลงทุนจับตาตัวเลขจ้างงานนอกภาคเกษตรประจำเดือนส.ค.ของสหรัฐซึ่งมีกำหนดเปิดเผยในวันศุกร์นี้
ดัชนีเฉลี่ยอุตสาหกรรมดาวโจนส์ปิดที่ 35,399.84 จุด ลดลง 55.96 จุด หรือ -0.16% ดัชนี S&amp;P500 ปิดที่ 4,528.79 จุด เพิ่มขึ้น 19.42 จุด หรือ +0.43% ดัชนี Nasdaq ปิดที่ 15,265.89 จุด เพิ่มขึ้น 136.39 จุด หรือ +0.90%
ตลาดหุ้นยุโรปปิดบวกเล็กน้อยเมื่อคืนนี้ (30 ส.ค.) แต่มีแนวโน้มปิดตลาดแข็งแกร่งในเดือนส.ค. ขานรับการคาดการณ์ที่ว่าธนาคารกลางสหรัฐ (เฟด) จะยังคงสนับสนุนการฟื้นตัวทางเศรษฐกิจอย่างต่อเนื่อง แต่การซื้อขายในวันจันทร์เป็นไปอย่างเบาบาง เนื่องจากตลาดหุ้นอังกฤษปิดทำการเนื่องในวันหยุดธนาคารในฤดูร้อน
ดัชนี Stoxx Europe 600 ปิดที่ 472.68 จุด เพิ่มขึ้น 0.34 จุด หรือ +0.07%
ดัชนี CAC-40 ตลาดหุ้นฝรั่งเศสปิดที่ 6,687.30 จุด เพิ่มขึ้น 5.38 จุด หรือ +0.08% และดัชนี DAX ตลาดหุ้นเยอรมนีปิดที่ 15,887.31 จุด เพิ่มขึ้น 35.56 จุด หรือ +0.22% ส่วนตลาดหุ้นอังกฤษปิดทำการวานนี้ (30 ส.ค.) เนื่องในวันหยุดธนาคารในฤดูร้อน (Summer Bank Holiday)
ตลาดหุ้นลอนดอนปิดทำการวันจันทร์ที่ 30 ส.ค. เนื่องในวัน Summer Bank Holiday
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเล็กน้อยเมื่อคืนนี้ (30 ส.ค.) หลังมีรายงานว่าพายุเฮอริเคนไอดาได้อ่อนกำลังลงแล้ว นอกจากนี้ สัญญาน้ำมันยังได้รับปัจจัยลบจากการคาดการณ์ที่ว่า กลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส จะตัดสินใจเพิ่มกำลังการผลิตน้ำมันในการประชุมวันพุธนี้
สัญญาน้ำมันดิบ WTI ส่งมอบเดือนต.ค. เพิ่มขึ้น 47 เซนต์ หรือ 0.68% ปิดที่ 69.21 ดอลลาร์/บาร์เรล
สัญญาน้ำมันดิบเบรนท์ (BRENT) ส่งมอบเดือนต.ค. เพิ่มขึ้น 71 เซนต์ หรือ 0.98% ปิดที่ 73.41 ดอลลาร์/บาร์เรล
สัญญาทองคำตลาดนิวยอร์กปิดลบเมื่อคืนนี้ (30 ส.ค.) เนื่องจากนักลงทุนเทขายทำกำไรหลังจากสัญญาทองคำพุ่งขึ้นอย่างแข็งแกร่งในสัปดาห์ที่แล้ว อย่างไรก็ดี สัญญาทองคำยังคงปิดเหนือเส้นสำคัญทางจิตวิทยาที่ระดับ 1,800 ดอลลาร์ โดยได้แรงหนุนจากการที่นายเจอโรม พาวเวล ประธานธนาคารกลางสหรัฐ (เฟด) ส่งสัญญาณว่าเฟดยังไม่เร่งปรับขึ้นอัตราดอกเบี้ย
ทั้งนี้สัญญาทองคำตลาด COMEX (Commodity Exchange) ส่งมอบเดือนธ.ค. ลดลง 7.30 ดอลลาร์ หรือ 0.40% ปิดที่ 1,812.20 ดอลลาร์/ออนซ์
สัญญาโลหะเงินส่งมอบเดือนก.ย. ลดลง 10.40 เซนต์ หรือ 0.43% ปิดที่ 24.006 ดอลลาร์/ออนซ์
สัญญาพลาตินัมส่งมอบเดือนต.ค. ลดลง 4.40 ดอลลาร์ หรือ 0.44% ปิดที่ 1,002.10 ดอลลาร์/ออนซ์
สัญญาพัลลาเดียมส่งมอบเดือนก.ย. เพิ่มขึ้น 71 ดอลลาร์ หรือ 3% ปิดที่ 2,479.10 ดอลลาร์/ออนซ์
ดอลลาร์สหรัฐอ่อนค่าลงเล็กน้อยเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (30 ส.ค.) หลังอัตราผลตอบแทนพันธบัตรสหรัฐร่วงหลุดจากระดับ 1.30% ขณะที่นักลงทุนจับตาข้อมูลแรงงานของสหรัฐในสัปดาห์นี้ ซึ่งรวมถึงตัวเลขจ้างงานภาคเอกชนและตัวเลขจ้างงานนอกภาคเกษตรประจำเดือนส.ค.
ดัชนีดอลลาร์ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.03% แตะที่ 92.6613 เมื่อคืนนี้
ดอลลาร์สหรัฐแข็งค่าเมื่อเทียบกับเงินเยน ที่ระดับ 109.88 เยน จากระดับ 109.82 เยน และแข็งค่าเมื่อเทียบกับฟรังก์สวิส ที่ระดับ 0.9165 ฟรังก์ จากระดับ 0.9115 ฟรังก์ แต่เมื่อเทียบกับดอลลาร์แคนาดา ดอลลาร์สหรัฐอ่อนค่าลงแตะที่ระดับ 1.2607 ดอลลาร์แคนาดา จากระดับ 1.2619 ดอลลาร์แคนาดา
ยูโรแข็งค่าเมื่อเทียบกับดอลลาร์สหรัฐ ที่ระดับ 1.1803 ดอลลาร์ จากระดับ 1.1793 ดอลลาร์ ขณะที่เงินปอนด์ทรงตัวที่ระดับ 1.3767 ดอลลาร์ ส่วนดอลลาร์ออสเตรเลียอ่อนค่าลงแตะที่ระดับ 0.7297 ดอลลาร์สหรัฐ จากระดับ 0.7311 ดอลลาร์สหรัฐ